《拜昭陵过咸阳墅》
唐代·权德舆

季子乏二顷，扬雄才一廛。伊予此南亩，数已逾前贤。

顷岁辱明命，铭勋镂贞坚。遂兹操书致，内顾增缺然。

乃葺场圃事，迨今三四年。适因昭陵拜，得抵咸阳田。

田夫竞致辞，乡耋争来前。村盘既罗列，鸡黍皆珍鲜。

古称禄代耕，人以食为天。自惭廪给厚，谅使井税先。

涂涂沟塍雾，漠漠桑柘烟。荒蹊没古木，精舍临秋泉。

池笼岂所安，樵牧乃所便。终当解缨络，田里谐因缘。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。